Sed aze romant diwezhañ ar rummad teir levrenn evit ar yaouankiz Fulennoù war skubellennoù. Poent e oa, dam soñj ! aet an awen da hesk gant fin an eil… ar pezh hon eus amañ eo div pe deir istorig distag peget an eil ouzh eben evel ma teu e teu, gant neud gros peurliesañ n eus lakaet achanon da soñjal e dilamadennoù heuliadoù tele.  Evit ar yezh nomp ket laeret : brav eo atav,  naturel an divizoù daoust ma vije dreistnaturel ar chenarroud. Neo ket gwall zedennus, met ne varver ket gant an enoe memestra, ha lennet vez buan.  Evit an trilogiezh a-bezh, neus ket kalz a ster enni, kavout a ran un tammig flaner an dreveziñ sorserien mod Harry Potter farsus hag ar pezh a choarvez e festival an Erer Kozh. Dizingal kenañ eo al lusk hag an interest a cheller dougen dan istor. Techet e oan ivez da veskañ an tudennoù peogwir int niverus-mat hag e komzont holl memes mod. Lakaomp  neo ket da renkañ e-touez pennoberennoù Yann Gerven !